การโจมตีที่ทำให้เครือข่ายอินเตอร์เน็ทขัดข้อง แสดงให้เห็นความอ่อนแอของระบบคอมพิวเตอร์
การโจมตีระบบคอมพิวเตอร์ ที่ช่วยทำให้เครือข่ายอินเตอร์เน็ทปฏิบัติงานได้เมื่อเร็วๆ นี้ อย่างเช่นการโจมตีระบบของรัฐบาลอเมริกันเมื่อเดือนที
และการโจมตีซึ่งทำให้เครือข่ายอินเตอร์เน็ททวิตเตอร์เกิดขัดข้องเมื่อสัปดาห์ที่แล้วแสดงให้เห็นถึงความอ่อนแอของระบบคอมพิวเตอร์ผู้เชี่ยวชาญมากหน้าหลายตา กำลังวิตกกังวลเกี่ยวกับเหตุการณ์ที่จะเกิดตามมาในอนาคตและกำลังเร่งเร้ารัฐบาลให้นำมาตรการป้องกันต่างๆ มาใช้เพื่อคุ้มครองโครงสร้างพื้นฐานที่สำคัญอย่างยิ่งยวดที่ว่านี้ของอเมริก บรรดาผู้เชี่ยวชาญกล่าวว่า การโจมตีเวบไซต์ซึ่งเชื่อมโยงเครือข่ายทางสังคม ทวิตเตอร์ และเฟสบุคซึ่งทำให้เวปไซต์ทั้งสองหยุดชะงักเป็นเวลาสั้นๆ เมื่อวันที่ 6เดือนนี้มีจุดมุ่งหมายที่จะหยุดยั้งการวิพากษ์ตำหนิของบล็อกเก้อร์ชาวจอร์เจียผู้หนึ่งเกี่ยวกับการที่ทหารรัสเซียบุกเข้าไปในประเทศของเขาเมื่อปีที่แล้วมีการโจมตีระบบคอมพิวเตอร์ในเชชเนีย และจอร์เจียอย่างขนานใหญ่ก่อนหน้าที่ทหารรัสเซียจะเข้าไปปฏิบัติการในทั้งสองบริเวณ การที่เครือข่ายอินเตอร์เน็ทมีลักษณะเปิด และการที่รัฐบาลและฝ่ายธุรกิจใช้เครือข่ายอินเตอร์เน็ทกันทำให้เป็นเป้าสำคัญที่ฝ่ายตรงกันข้ามคอยจ้องโจมตีได้ นายพลทหารอากาศอเมริกันนอกราชการ แฮรี่ แรดดิคกีสมาชิกของคณะกรรมการซึ่งให้คำแนะนำต่อประธานาธิบดีโอบามา เกี่ยวกับวิธีการที่ดีที่สุดสำหรับปกป้องสหรัฐอเมริกาให้ปลอดพ้นจากการที่ระบบคอมพิวเตอร์ถูกโจมตี กล่าวต่อที่ประชุมของสภากิจการโลกที่นครฮิวสตันเมื่อต้นเดือนนี้เกี่ยวกับอันตราย และความเสียหายที่เกิดจากการที่ระบบคอมพิวเตอร์ถูกโจมตีไว้ว่า"ตามการกะประมาณ ข้อมูลที่ถูกขโมยไปรอบโลก เมื่อปีพุทธศักราช 2552นั้นมีมูลค่าราวหนึ่งล้านล้านเหรียญสหรัฐ" ในเวลาต่อมาท่านนายพลทหารอากาศผู้นั้นกล่าวด้วยว่าสิ่งที่จำเป็นต้องทำคือการจัดการด้านความเสี่ยง เราล่อแหลมต่อการถูกโจมตีเหล่านั้นการที่เราคิดว่าเราจะสามารถป้องกันมิให้ใครมาโจมตีข่ายงานคอมพิวเตอร์ของเราได้นั้นเป็นความคิดที่ไร้เดียงสา เราต้องคิดว่ามีคนมาโจมตีระบบของเราได้แล้วต่างหากเขากล่าวด้วยว่า ยิ่งการใช้ระบบคอมพิวเตอร์ และเครือข่ายอินเทอร์เน็ทก้าวหน้าไปมากเท่าไหร่ประเทศนั้นๆ ก็อาจล่อแหลมต่อการถูกโจมตีมากขึ้นเท่านั้นเขากล่าวด้วยว่าเรื่องที่เขาวิตกห่วงใยมากเหลือเกิน เรื่องหนึ่งที่นครฮิวสตัน ได้แก่เรื่องระบบควบคุมอิเล็กทรอนิคส์ที่อาศัยคอมพิวเตอร์ซึ่งมีความสำคัญอย่างยิ่งยวด ต่อการปฏิบัติการของภาคพลังงานที่สหรัฐอเมริกาต้องพึ่งพาอาศัย นายพลทหารอากาศอเมริกันนอกราชการ แฮรี่แรดดิคกีกล่าวไว้ตอนนี้ว่า "ใครก็ตามสามารถจะโจมตีระบบควบคุมอุตสาหกรรม ที่ควบคุมลิ้นปิดเปิดและระบบแจกจ่ายทั้งหมด ซึ่งใช้ในการเปิดและปิดสิ่งต่างๆ ที่เกี่ยวพันกับพลังงานสายไฟฟ้า และข่ายงานแจกจ่ายน้ำมันและก๊าซได้" เจ้าหน้าที่ของรัฐบาลอเมริกัน และฝ่ายทหารอเมริกันกำลังร่วมงานกันเพื่อให้มีระบบป้องกันระบบคอมพิวเตอร์ที่มีประสิทธิภาพมากขึ้นและกำลังพยายามประสานความเพียรพยายามร่วมกัน รัฐมนตรีว่าการกระทรวงความมั่นคงของมาตุภูมิแจเน็ต นาโปลิตาโนกล่าวไว้ตอนนี้ว่า "ปัญหาใหญ่ที่สุดประการหนึ่งก็คือเราจะดำเนินงานให้ก้าวหน้าหาผู้ที่เชี่ยวชาญด้านการป้องกันระบบคอมพิวเตอร์ และผู้เชี่ยวชาญด้านการรักษาความปลอดภัยของระบบคอมพิวเตอร์มาและให้เขาทำงานอยู่กับเราตลอดไปได้อย่างไร กล่าวอีกนัยหนึ่งเราจะหาบุคลากรได้จากที่ไหน?" ท่านรัฐมนตรีกล่าวด้วยว่า รัฐบาลต้องการผู้เชี่ยวชาญที่มีสติปัญญาสามารถเดาใจผู้ที่ไม่ประสงค์ดีได้เรื่อยๆ และว่ารัฐบาลอเมริกัน ต้องพึงระวังเรื่องการเข้าไปล่วงล้ำความลับส่วนบุคคลขณะที่รัฐบาลเร่งดำเนินงานอย่างเข้มแข็งเพื่อป้องกันข่ายงานอิเล็กทรอนิกส์ทั่วโลก ซึ่งหน่วยงานของรัฐบาลอเมริกันภาคธุรกิจและปัจเจกชนต้องพึ่งพาอาศัยมากยิ่งขึ้นเรื่อยๆ